ai4bharat/Pralekha huggingface dataset:
विज्ञान एवं प्रौद्योगिकी मंत्रालय
सूक्ष्मजीवों से जैव ईंधन
इंटरनेशनल सेंटर फॉर जेनेटिक इंजीनियरिंग एंड बायोटेक्नोलॉजी  के शोधकर्तासिनेकोकोकस विशेष नाम पीसीसी 7002 नामक एक समुद्री सूक्ष्मजीव की वृद्धि दर और उसमें शर्करा की मात्रा में सुधार के लिए एक विधि तैयार कर रहे हैं। इससे जैव ईंधन क्षेत्र को बढ़ावा मिल सकता है।
जैव-ईंधन उत्पादन सहित अधिकतर जैव-प्रौद्योगिकीय प्रक्रियाएंकम लागत और शर्करा एवं नाइट्रोजन स्रोत से निर्वाध आपूर्ति की उपलब्धता पर निर्भर हैं। शर्कराआमतौर पर पौधों से आती है। पौधे प्रकाश संश्लेषण प्रक्रिया के माध्यम से वातावरण में कार्बन डाइऑक्साइड को शर्करा, प्रोटीन और लिपिड जैसे जैविक घटकों में परिवर्तित करने के लिए प्रकाश ऊर्जा का उपयोग करते हैं।
हालांकिकुछ बैक्टीरिया, जैसे साइनोबैक्टीरिया , भी प्रकाश संश्लेषण कर सकते हैं और वातावरण में कार्बन डाइऑक्साइड को ठीक करके शर्कराका उत्पादन कर सकते हैं। साइनोबैक्टीरिया से शर्करा की उपज संभावित रूप से भूमि आधारित फसलों की तुलना में बहुत अधिक हो सकती है। इसके अलावा, पौधे-आधारित शर्करा के विपरीतसाइनोबैक्टीरियल बायोमास प्रोटीन के रूप में एक नाइट्रोजन स्रोत प्रदान करता है।
साइनोबैक्टीरिया ताजा और समुद्री पानी दोनों में पाए जाते हैं। समुद्री साइनोबैक्टीरिया का उपयोग करना बेहतर हो सकता है क्योंकि ताजे पानी में तेजी से कमी हो रही है। हालांकि, समुद्री साइनोबैक्टीरिया आधारित शर्करा उत्पादन की आर्थिक व्यवहार्यता में सुधार के लिए उनकी विकास दर और शर्करा सामग्री में उल्लेखनीय सुधार करने की आवश्यकता है।
इंटरनेशनल सेंटर फॉर जेनेटिक इंजीनियरिंग एंड बायोटेक्नोलॉजी की एक टीम ने इसे हासिल किया है। इस केंद्र के जैव-ईंधन समूह के लिए सिस्टम बायोलॉजी के ग्रुप लीडर और डीबीटी-आईसीजीईबी सेंटर फॉर एडवांस्ड बायोएनर्जी रिसर्च के अण्वेषक डॉ. शिरीष श्रीवास्तव और आईसीजीईबी के एक पीएचडी छात्र जय कुमार गुप्ताने इस टीम का नेतृत्व किया।
उन्होंने एक समुद्री साइनोबैक्टीरियम सिनेकोकोकस विशेष नाम पीसीसी 7002 को सफलतापूर्वक तैयार किया। पीसीसी 7002 में उच्च विकास दर और शर्करा  की मात्रा दिखी। इसे जब हवा में उगाया गया तो उसका विकास दोगुना हो गया और कोशिकाओं के ग्लाइकोजेन मात्रा में लगभग 50 प्रतिशत की वृद्धि हुई।
इस अध्ययन टीम का नेतृत्व करने वाले डॉ. श्रीवास्तव ने इंडिया साइंस वायर से बातचीत करते हुएकहा कि सिनेकोकोकस विशेष नाम पीसीसी 7002 समुद्री साइनोबैक्टीरियम का एक मॉडल है और वहां अन्य सिनेकोकोकस प्रजातियां अथवा संबंधित जीव थेजिस पर इस काम को सही तरीके सेआगे बढ़ाया जा सकता है।
उन्होंने कहा, ‘हम इस कार्य से संबंधित कई अनुवर्ती अध्ययन कर रहे हैंजिसमें बड़े पैमाने पर इसकी खेती,मानव एवं पशु मूत्र वाली यूरिया पर कोशिका वृद्धि,साइनोबैक्टीरियल बायोमास से शर्करा एवं प्रोटीन के निष्कर्षण का अनुकूलनऔर प्रसंस्कृत बायोमास से बायोइथेनॉल जैसे जैवप्रौद्योगिकी उत्पाद की प्रूफ-ऑफ-कॉन्सेप्ट यानी सटीक अवधारणा शामिल हैं।
जैवप्रौद्योगिकी विभाग ने इस शोध को प्रायोजित किया है। वैज्ञानिकों नेअपने काम पर एक रिपोर्ट‘बायोटेक्नोलॉजी फॉर बायोफ़्यूल्स’ पत्रिका में प्रकाशित की है।
स्वास्थ्य एवं परिवार कल्याण मंत्रालय
कोविड-19 पर ताज़ा जानकारी
देशव्यापी टीकाकरण अभियान के तहत अब तक वैक्सीन की 42.78करोड़ डोज लगाई गई हैं।
अब तक पूरे देश में कुल 3,05,03,166मरीज स्वस्थ हुये।
रिकवरी दर बढ़कर 97.35प्रतिशत हुआ।
पिछले 24 घंटों के दौरान 35,087मरीज ठीक हुए।
भारत में पिछले 24 घंटों में 39,097मामले सामने आए हैं।
भारत में सक्रिय मामले वर्तमान में 4,08,977हैं।
सक्रिय मामले कुल मामलों का 1.31% हैं।
साप्ताहिक पॉजिटिविटी दर 5% से नीचे बनी हुई है, वर्तमान में 2.22% है
दैनिक पॉजिटिविटी दर 2.40%, लगातार 33 वें दिन भी 3% से कम
जांच क्षमता में उल्लेखनीय वृद्धि हुई - कुल 45.45करोड़ नमूनों की जांच की गई है।
रक्षा मंत्रालय
राष्ट्रपति ने फ्लाइट लेफ्टिनेंट डी रवींद्र राव  फ्लाइंग  को वायु सेना पदक  प्रदान किया
EMBARGO : NOT TO BE PUBLISHED/BROADCAST/
OR USED ON SOCIAL MEDIA BEFORE 15 AUG 22, 0001 HRS
फ्लाइट लेफ्टिनेंट डी रवींद्र राव  फ्लाइंग  एक फाइटर स्क्वाड्रन में तैनात हैं।
06 नवंबर 21 को, फ्लाइट लेफ्टिनेंट डी रवींद्र राव एक डिटैचमेंट के हिस्से के रूप में जगुआर लड़ाकू विमान को दूसरे बेस पर ले जा रहे थे। जमीन पर उतरने के बाद, अपने विमान का उड़ान के बाद निरीक्षण करते समय, उन्होंने एक जोरदार विस्फोट सुना और देखा कि एक दूसरा जगुआर विमान दुर्घटनाग्रस्त हो गया और फिसलकर रनवे से बाहर निकल गया। वह, जो अभी भी अपने उड़ान में पहले जाने वाले सभी कपड़ों उपकरणों के साथ थे, तुरंत दुर्घटना स्थल की ओर दौड़े और देखा कि दुर्घटनाग्रस्त विमान उलटा हो गया है, जिसमें काकपिट की छत का एक हिस्सा टूटा हुआ था, दोनों इंजन अभी भी चल रहे थे और पायलट घायल था और इजेक्शन सीट से बंधा हुआ था। इस समय तक, एक क्रैश फायर टेंडर  पहले ही दुर्घटनास्थल पर पहुंच चुका था और दुर्घटनाग्रस्त विमान की आग बुझाने की कोशिश कर रहा था। इस बीच, दूसरा सीएफटी भी दुर्घटनास्थल पर पहुंच गया और फ्लाइट लेफ्टिनेंट डी रवींद्र राव द्वारा उसे सही जगह पर आग बुझाने वाले फोम को फेंकने के लिए निर्देशित किया गया। उन्होंने देखा कि इंजन अभी भी चल रहे थे और पायलट की इजेक्शन सीट एक्टिव थी, जिससे आग और विस्फोट का गंभीर खतरा बना हुआ था। इसके अलावा, पायलट उल्टे हो चुके विमान से निकलने में सक्षम नहीं था। बिना समय बर्बाद किए और अपने जीवन के लिए किसी भी खतरे के बारे में बिना सोचते हुए, फ्लाइट लेफ्टिनेंट डी रवींद्र राव उल्टे हो चुके कॉकपिट में रेंग कर गए, क्रैश गैंग बार का इस्तेमाल किया और इंजन को बंद करने का प्रयास किया। इसी बीच इंजन पर छिड़का पानी गर्म हो गया और कॉकपिट के अंदर उनपर और पायलट पर गिरने लगा। सीएफटी द्वारा बड़ी मात्रा में छिड़काव किए गए सीओटू फोम ने उस सीमित स्थान में सांस लेना मुश्किल बना दिया; लेकिन उन्होंने सभी खतरों की परवाह किए बिना बचाव अभियान जारी रखा। उन्हें फंसे हुए पायलट के पैरों तक पहुंचना पड़ा और आधी बेहोशी में पहुंच चुके पायलट को मुक्त करने के लिए लेग-रिस्ट्रेनर और जी-सूट के खुले हिस्से को हटाना पड़ा। उन्होंने पायलट को विमान से निकालने में मदद की, पायलट के उड़ान के दौरान पहने जाने वाले कपड़ों को हटाने में मेडिकल टीम की मदद की, उन्हें प्राथमिक चिकित्सा प्रदान करने और पायलट को क्रैश स्ट्रेचर पर बांधने में भी मदद की।
फ्लाइट लेफ्टिनेंट डी रवींद्र राव ने अपने जीवन के लिए प्रत्यक्ष खतरे का सामना करने के लिए असाधारण साहस और वीरता दिखाई। वह अपनी सामान्य ड्यूटी की जिम्मेदारियों से बहुत आगे निकल गए, आधे बेहोश हो चुके पायलट के बचाव में व्यक्तिगत रूप से खुद को शामिल किया और बचाव अभियान को प्रभावी ढंग से पूरा करने में बचाव दल की सहायता की और मार्गदर्शन किया।
असाधारण साहस के इस कार्य के लिए फ्लाइट लेफ्टिनेंट डी रवींद्र राव को वायु सेना पदक  से सम्मानित किया जाता है।
अंतरिक्ष विभाग
भारतीय अंतरिक्ष अनुसंधान संगठन  पहला सूर्य मिशन लॉन्च करने के लिए पूरी तरह तैयार
केंद्रीय विज्ञान एवं प्रौद्योगिकी राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज कहा कि सफल चंद्रयान मिशन के बाद, भारत के पहले सूर्य मिशन "आदित्य-एल1" के लिए भारतीय अंतरिक्ष अनुसंधान संगठन  पूरी तरह तैयार है। संभवतः यह मिशन 2 सितंबर को लॉन्च होगा।
मैनपुरी  में एक सार्वजनिक कार्यक्रम को संबोधित करते हुए, डॉ. जितेंद्र सिंह ने कहा कि पूरी दुनिया भारत के चंद्रयान मिशन का जश्न मना रही है और अब सूर्य मिशन में लोगों की रुचि भी कई गुना बढ़ गई है।
प्रधानमंत्री श्री नरेन्द्र मोदी को इसका पूरा श्रेय देते हुए मंत्री महोदय ने कहा कि यदि प्रधानमंत्री ने भारत के अंतरिक्ष क्षेत्र को अतीत की बेड़ियों से मुक्त करने का ऐसा साहसी निर्णय लेने की पहल नहीं की होती तो यह सब संभव ही नहीं होता जैसा किसी अन्य पिछली सरकार ने किया ही नहींI परिणामस्वरूप, आज चार वर्ष की छोटी सी अवधि के भीतर ही भारतीय अंतरिक्ष अनुसंधान संगठन  के वित्तीय संसाधनों में वृद्धि होने के साथ ही स्टार्ट-अप्स की संख्या 4 से बढ़कर 150 हो गई है और भारत की उपग्रह प्रक्षेपण सुविधा की विश्वसनीयता अचानक इतनी बढ़ गई है कि अब तक यूरोपीय उपग्रहों के प्रक्षेपण से भारत ने 26 करोड़ यूरो से अधिक की कमाई की है तथा अमेरिकी उपग्रह के प्रक्षेपण से भारत ने 15 करोड़ अमेरिकी डॉलर से अधिक की कमाई की है।
डॉ. जितेंद्र सिंह ने कहा कि यह प्रधानमंत्री श्री मोदी द्वारा वैज्ञानिक समुदाय का सम्मान बढ़ाने के कारण ही है कि आज हमारे पास सूर्य के लिए पहला अंतरिक्ष मिशन भेजने का आत्मविश्वास और दृढ़ विश्वास है।
डॉ. जितेंद्र सिंह ने विस्तार से बताया कि सूर्य अंतरिक्ष मिशन आदित्य –एल 1, सात पेलोड्स  के साथ ध्रुवीय उपग्रह प्रक्षेपण यान  का उपयोग करेगा। उन्होंने आगे कहा कि अंतरिक्ष यान सूर्य-पृथ्वी प्रणाली के लैग्रेंज बिंदु-1  के चारों ओर एक प्रभामंडल कक्षा  में स्थित होगा, जो पृथ्वी से लगभग 15 लाख  किलोमीटर की दूरी पर है, जबकि प्रभामंडल कक्षा में स्थापित किए गए उपग्रह को सूर्य को बिना किसी ग्रहण के लगातार देखने का प्रमुख लाभ मिलेगा।
डॉ. जितेंद्र सिंह ने कहा कि, मंगल और चंद्रमा मिशन के बाद, आदित्य एल-1 तीसरा ऐसा मिशन है। यह मिशन सूर्य से प्राप्त ऊर्जा स्रोतों का अध्ययन करेगा।
प्रधानमंत्री कार्यालय
प्रधानमंत्री ने संयुक्त राज्य अमेरिका के राष्ट्रपति बाइडेन के साथ टेलीफोन पर बातचीत की
प्रधानमंत्री नरेन्द्र मोदी ने आज संयुक्त राज्य अमेरिका के राष्ट्रपति महामहिम जोसेफ आर. बाइडेन के साथ टेलीफोन पर बातचीत की।
दोनों नेताओं ने दोनों देशों में कोविड-19 की स्थिति पर चर्चा की। इस दौरान भारत में कोविड-19 की दूसरी लहर को नियंत्रित करने के लिए चलाए जा रहे टीकाकरण प्रयासों, आवश्यक दवाओं की आपूर्ति तथा चिकित्सा उपकरणों की उपलब्धता सुनिश्चित करने के उपायों पर भी बातचीत हुई।
राष्ट्रपति बाइडेन ने भारत के साथ एकजुटता व्यक्त की। उन्होंने कहा कि अमेरिका चिकित्सकीय सामान, वेंटिलेटर और कोविशील्ड वैक्सीन के निर्माण के लिए जरूरी संसाधनों को शीघ्रता से उपलब्ध कराकर भारत के प्रयासों का सहयोग करने के लिए प्रतिबद्ध है।
प्रधानमंत्री नरेन्द्र मोदी ने संयुक्त राज्य अमेरिका की सरकार की ओर से सहायता और समर्थन की पेशकश के लिए धन्यवाद दिया। उन्होंने वैक्सीन मैत्री, कोवैक्स भागीदारी और क्वाड वैक्सीन पहल जैसे कार्यक्रमों से वैश्विक स्तर पर कोविड-19 महामारी को नियंत्रित करने की भारत की प्रतिबद्धता का जिक्र किया। प्रधानमंत्री ने वैक्सीन के निर्माण के लिए जरूरी कच्चा माल और कोविड-19 से संबंधित दवाओं की सुगम और खुली आपूर्ति श्रृंखला को सुनिश्चित करने की जरूरत पर जोर दिया।
दोनों नेताओं ने कोविड-19 महामारी से मुकाबला करने के लिए वैक्सीन विकास और आपूर्ति में भारत-अमेरिका साझेदारी की क्षमता को रेखांकित किया और इस क्षेत्र में अपने प्रयासों में निकट समन्वय और सहयोग बनाए रखने के लिए अपने संबंधित अधिकारियों को निर्देश दिया।
प्रधानमंत्री नरेन्द्र मोदी ने राष्ट्रपति बाइडेन को डब्लूटीओ में भारत की पहल के बारे में बताया, जिससे टीआरआईपीएस  से संबंधित नियमों में छूट देकर विकासशील देशों को टीकों और दवाओं की उचित मूल्य पर तत्काल आपूर्ति कराई जा सके।
दोनों नेता लगातार संपर्क में बने रहने पर सहमत हुए।
जनजातीय कार्य मंत्रालय
केंद्रीय जनजातीय कार्य मंत्री श्री अर्जुन मुंडा कल नासिक में एकलव्य मॉडल आवासीय विद्यालय की आधारशिला रखेंगे
केंद्रीय जनजातीय कार्य मंत्री और स्वास्थ्य राज्य मंत्री ने महाराष्ट्र के राज्यपाल से मुलाकात की
केंद्रीय जनजातीय कार्य मंत्री ने महाराष्ट्र जनजातीय कल्याण विभाग के वरिष्ठ अधिकारियों के साथ विभिन्न जनजातीय समुदायों के कल्याण से जुड़ी योजनाओं की समीक्षा की
केंद्रीय जनजातीय कार्य मंत्री श्री अर्जुन मुंडा और केंद्रीय स्वास्थ्य एवं परिवार कल्याण राज्य मंत्री डॉ. भारती प्रवीण पवार ने आज महाराष्ट्र के राज्यपाल श्री भगत सिंह कोश्यारी से मुलाकात की। बैठक के बाद पत्रकारों से बातचीत करते हुए श्री अर्जुन मुंडा ने कहा कि जनजातीय कार्य मंत्रालय द्वारा शुरू किए गए विकास कार्यक्रम जनजातीय क्षेत्रों में स्वास्थ्य, शिक्षा और रोजगार को बढ़ावा देने पर केंद्रित हैं।
जनजातीय कार्य मंत्री श्री मुंडा कल नासिक के शिंदे में एकलव्य आदर्श आवासीय विद्यालय  के निर्माण की आधारशिला रखेंगे। उन्होंने कहा, "एकलव्य आदर्श आवासीय विद्यालय भारतीय आदिवासियों के लिए आदर्श आवासीय स्कूलों की सुविधा हेतु भारत सरकार की एक योजना है ताकि यह सुनिश्चित किया जा सके कि दूरस्थ जनजातीय क्षेत्रों में जनजातीय समुदाय के छात्रों को गुणवत्तापूर्ण शिक्षा मिल सके।" उन्होंने महाराष्ट्र के जनजातीय जिलों में अपने मंत्रालय के कार्यक्रम आदि आदर्श ग्राम योजना और इसके कार्यान्वयन के बारे में भी जानकारी दी।
श्री मुंडा ने स्वास्थ्य एवं परिवार कल्याण राज्यमंत्री श्रीमती भारती प्रवीण पवार के साथ राज्यपाल से मुलाकात की और बताया कि जनजातीय कार्य मंत्रालय स्वास्थ्य मंत्रालय के सहयोग से जनजातीय समुदाय के लोगों में सिकल सेल रोग को रोकने और उसका उन्मूलन करने के लिए हर संभव कदम उठा रहा है। श्री मुंडा ने कहा, "प्रधानमंत्री श्री नरेन्द्र मोदी के नेतृत्व में जनजातीय कार्य मंत्रालय देश के जनजातीय समुदाय के हित में विभिन्न विकास परियोजनाएं चला रहा है।"
राज्यपाल के साथ मुलाकात के बारे में, श्री मुंडा ने कहा, “हमने राज्यपाल को महाराष्ट्र में चल रहे जनजातीय समुदाय के कल्याण से जुड़े कार्यक्रमों के बारे में अवगत कराया और महाराष्ट्र में अनुसूची V वाले क्षेत्रों से संबंधित मुद्दों पर चर्चा की।”
केंद्रीय मंत्री श्री मुंडा ने महाराष्ट्र के राज्यपाल के साथ चर्चा में जनजातीय क्षेत्रों के कारीगरों तथा कपड़ा एवं फैशन उद्योग से संबंधित लोगों के बीच ट्राइफेड के बैनर तले एक बैठक बुलाने का सुझाव दिया ताकि शहरी और महानगरीय क्षेत्रों में उत्पाद तैयार करने के साथ-साथ बाजार विकसित किया जा सके। उन्होंने कहा, “हमने यह भी चर्चा की कि राज्य सरकार एफआरए के क्षेत्र में काम कर रहे गैर-सरकारी संगठनों के साथ समन्वय कर सकती है।”
श्री मुंडा ने कहा कि हमने जागरूकता फैलाने और सभी हितधारकों को प्रशिक्षित करने के लिए ग्राम सभा के सदस्यों के लिए अनुसूचित क्षेत्र प्रशासन, पेसा और एफआरए पर आयोजित एक-दिवसीय कार्यक्रम की संभावनाओं पर भी चर्चा की। उन्होंने कहा कि यह प्रशिक्षण मॉड्यूल पूरे राज्य में नियमित रूप से आयोजित किया जा सकता है।
बाद में, श्री अर्जुन मुंडा ने जनजातीय कार्य मंत्रालय की विभिन्न जनजातीय समुदाय के कल्याण से जुड़ी योजनाओं के संबंध में महाराष्ट्र जनजातीय कल्याण विभाग के वरिष्ठ अधिकारियों के साथ एक समीक्षा बैठक की अध्यक्षता की। केंद्रीय मंत्री ने राज्य में एकलव्य आदर्श आवासीय विद्यालयों के निर्माण कार्य की प्रगति की भी समीक्षा की। इस मौके पर केंद्रीय स्वास्थ्य एवं परिवार कल्याण राज्य मंत्री डॉ. भारती पवार भी मौजूद थीं।
सड़क परिवहन एवं राजमार्ग मंत्रालय
उत्तर प्रदेश और उत्तराखंड को जोड़ने वाले राष्ट्रीय राजमार्ग-734 के मुरादाबाद-ठाकुरवाड़ा-काशीपुर खंड के लिए 1841.92 करोड़ रुपये की लागत से सुधार एवं उन्नयन कार्य स्वीकृत
उत्तर प्रदेश और उत्तराखंड  को जोड़ने वाले राष्ट्रीय राजमार्ग-734 के मुरादाबाद-ठाकुरवाड़ा-काशीपुर खंड के लिए 1841.92 करोड़ रुपये की लागत से ईपीसी मोड के तहत सुधार और उन्नयन कार्य स्वीकृत किया गया है।
ट्वीट की एक श्रृंखला के माध्यम से केन्द्रीय सड़क परिवहन और राजमार्ग मंत्री श्री नितिन गडकरी ने कहा कि 33.724 किलोमीटर लंबे इस खंड  पर सुधार का यह कार्य दो साल की अवधि में पूरा किया जाएगा। मुरादाबाद बाईपास कॉरिडोर को राष्ट्रीय राजमार्ग-734 यानि मुरादाबाद-काशीपुर राजमार्ग को जोड़ने से यात्रा में लगने वाले समय में काफी कमी आएगी।
केन्द्रीय मंत्री ने कहा कि इससे दिल्ली से मेरठ, बरेली और मुरादाबाद के लिए यातायात सुचारू होगा और यह आगे रामनगर के रास्ते जिम कॉर्बेट टाइगर रिजर्व से जुड़ेगा।
सड़क परिवहन एवं राजमार्ग मंत्रालय
एनएचएआई स्थानीय विशेषज्ञता का लाभ उठाते हुए राजमार्ग अवसंरचना में सुधार के लिए प्रमुख तकनीकी संस्थानों के साथ सहयोग और साझेदारी करेगा
भारतीय राष्ट्रीय राजमार्ग प्राधिकरण  ने विश्व स्तरीय राष्ट्रीय राजमार्ग  नेटवर्क प्रदान करने के अपने प्रयासों के तहत सभी आईआईटी, एनआईटी और अन्य प्रतिष्ठित इंजीनियरिंग कॉलेजों से उनके संस्थागत सामाजिक उत्तरदायित्व  के हिस्से के रूप में स्वैच्छिक आधार परराष्ट्रीय राजमार्ग के निकटवर्ती हिस्सों में सहयोग करने और उन्हें अपनाने के लिए संपर्क किया है। इसका उद्देश्य देश के सड़क अवसंरचना पारिस्थितिकी तंत्र में सुधार के प्रति छात्रों और शिक्षकों की बौद्धिक समझदारी का लाभ उठाना है। इन संस्थानों के साथ-साथ इसके संकाय और छात्रों को स्थानीय आवश्यकता, भौगोलिक स्थिति, संसाधन क्षमता इत्यादि की बेहतर समझ है और एनएचएआई इन बेहतरीन सहयोगों का उपयोग निर्माण से पहले, निर्माण के दौरान और राष्ट्रीय राजमार्ग के एक हिस्से के संचालन के विभिन्न चरणों के दौरान कर सकता है। इस विकेन्द्रीकृत दृष्टिकोण से निर्णय लेने में भागीदारी की भावना का निर्माण करने के अलावा,छात्रों को सीखने का प्रायोगिक मौका,इंटर्नशिप का विकल्प और अनुसंधान के भावी क्षेत्रों को समझने का एक अवसर भी मिलेगा। राजमार्ग के एक हिस्से को संस्थान द्वारा अपनाने से महत्वपूर्ण आंकड़ों तक पहुंचने का रास्ता खुल जाता है, जिसका उपयोग एनएच की गुणवत्ता और सुरक्षा पहलुओं में सुधार और उन्नत प्रयोगशाला तथा अनुकरण प्रणाली के संदर्भ में संस्थान की स्थानीय क्षमता को बढ़ाने के लिए किया जा सकता है।
किसी संस्थान द्वारा एनएच के एक हिस्से को अपनाने से इसके साथ हितधारकों के जुड़ाव को बढ़ावा मिलेगा और यातायात संचालन,भीड़-भाड़ और दुर्घटना संभावित स्थलों की तत्काल पहचान जैसी नियमित स्थानीय समस्याओं को कम करने में मदद मिलेगी। इससे राजमार्ग का इस्तेमाल करने वाले संस्थान और प्राधिकरण के माध्यम से स्थानीय समस्याओं को हल करने में अधिक सक्षम हो जाएंगे। ऐसे उदाहरणों से एनएचएआई को वर्तमान और भावी दोनों परियोजनाओं में स्थानीय जरूरतों को समझने, सड़कों का रख-रखाव और उन पर वाहनों की आवाजाही को सुगम बनाने और उपयोगकर्ताओं को बेहतर अहसास कराने के लिए सड़क किनारे सुविधाएं विकसित करने में मदद मिलेंगी। इसका समग्र परिणाम राष्ट्रीय राजमार्गों पर यात्रियों के अनुकूल और आवागमन सुखद होगा।
बड़ी संख्या में आईआईटी, एनआईटी और इंजीनियरिंग कॉलेजों ने इस योजना में शामिल होने का विकल्प चुना है और एनएचएआई के अधिकारियों ने इच्छुक संस्थानों के निदेशकों के साथ पारस्परिक परामर्श शुरू कर दिया है। इस योजना को संस्थागत रूप देने और देश में सड़क के बुनियादी ढांचे में सुधार लाने के लिए अलग-अलग संस्थानों और एनएचएआई के बीच समझौता ज्ञापन पर हस्ताक्षर किए जा रहे हैं।
सहकारिता मंत्रालय
केन्द्रीय गृह एवं सहकारिता मंत्री श्री अमित शाह ने देशवासियों को 100 वें अंतर्राष्ट्रीय सहकारिता दिवस पर शुभकामनाएँ दीं
100वें अंतर्राष्ट्रीय सहकारिता दिवस के अवसर पर उन सभी महापुरुषों को नमन करता हूँ जिन्होंने भारत में सहकारिता के विचार को बल देने के लिए अथक प्रयास किये, साथ ही सहकारिता क्षेत्र के माध्यम से गरीब से गरीब व्यक्ति के जीवनस्तर को ऊपर उठाने में जुटे सभी भाईयों-बहनों को बधाई देता हूँ
सहकारिता का विचार,सर्वस्पर्शीय व सर्वसमावेशी विकास की कल्पना को चरितार्थ करने का सबसे उत्तम माध्यम है
प्रधानमंत्री श्री नरेन्द्र मोदी जी के नेतृत्व में सहकारिता मंत्रालय अनेक महत्वपूर्ण कदम उठाकर इस क्षेत्र को और सशक्त,आधुनिक व पारदर्शी बनाने के लिए संकल्पित है
केन्द्रीय गृह एवं सहकारिता मंत्री श्री अमित शाह ने देशवासियों को 100 वें अंतर्राष्ट्रीय सहकारिता दिवस पर शुभकामनाएँ दीं हैं। अपने ट्वीट्स में श्री अमित शाह ने कहा कि 100वें अंतर्राष्ट्रीय सहकारिता दिवस के अवसर पर उन सभी महापुरुषों को नमन करता हूँ जिन्होंने भारत में सहकारिता के विचार को बल देने के लिए अथक प्रयास किये। साथ ही सहकारिता क्षेत्र के माध्यम से गरीब से गरीब व्यक्ति के जीवनस्तर को ऊपर उठाने में जुटे सभी भाईयों-बहनों को बधाई देता हूँ।
केन्द्रीय गृह एवं सहकारिता मंत्री ने कहा कि सहकारिता का विचार सर्वस्पर्शीय व सर्वसमावेशी विकास की कल्पना को चरितार्थ करने का सबसे उत्तम माध्यम है। प्रधानमंत्री श्री नरेन्द्र मोदी जी के नेतृत्व में सहकारिता मंत्रालय अनेक महत्वपूर्ण कदम उठाकर इस क्षेत्र को और सशक्त, आधुनिक व पारदर्शी बनाने के लिए संकल्पित है।
राष्ट्रपति सचिवालय
राष्ट्रपति ने पुर्तगाल के राष्ट्रपति का स्वागत किया;
महात्मा गांधी की 150वीं जयंती के उपलक्ष्य में समर्थन देने के लिए पुर्तगाल को धन्यवाद दिया
भारत और पुर्तगाल ने 14 समझौतों एवं सहमति-पत्रों का आदान-प्रदान किया
राष्ट्रपति श्री राम नाथ कोविंद ने आज राष्ट्रपति भवन में पुर्तगाली गणराज्य के राष्ट्रपति श्री मार्सेलो रेबेलो डी सोसा का स्वागत किया।
पुर्तगाली राष्ट्रपति पहली बार भारत की राजकीय यात्रा पर आये है। श्री कोविंद ने पुर्तगाली राष्ट्रपति का स्वागत करते हुए कहा कि पुर्तगाल और भारत के बीच विशेष संबंध हैं। भारत और पुर्तगाल का 500 वर्ष पुराना साझा इतिहास है। दोनों देश गोवा और मुंबई के माध्यम से, अपनी संस्कृति, भाषा और रिश्तेदारी के माध्यम से निकटतापूर्वक जुड़े हुए हैं।
राष्ट्रपति ने कहा कि हम महात्मा गांधी की जयंती समारोह की बैठक के लिए कुछ महीने पहले प्रधानमंत्री श्री एंटोनियो कोस्टा का स्वागत करके बहुत खुश हुए थे। श्री कोविंद ने महात्मा गांधी की 150वीं जयंती के उपलक्ष्य में अपना समर्थन देने के लिए पुर्तगाल को धन्यवाद दिया।
राष्ट्रपति ने कहा कि भारत-पुर्तगाल के द्विपक्षीय एजेंडे मे कई गुना विस्तार हुआ है। दोनों देश विज्ञान एवं प्रौद्योगिकी, रक्षा, शिक्षा, नवाचार और स्टार्ट-अप, पानी और पर्यावरण सहित अन्य चीजों में सहयोग कर रहे हैं।
राष्ट्रपति ने कहा कि आतंकवाद पूरी दुनिया के लिए गंभीर खतरा है। हमें इस वैश्विक खतरे को पराजित करने और नष्ट करने के लिए अपने सहयोग को और अधिक मजबूत करना चाहिए। उन्होंने कहा कि जलवायु परिवर्तन आज एक महत्वपूर्ण वैश्विक चुनौती है। भारत निकट भविष्य में अंतर्राष्ट्रीय सौर गठबंधन में पुर्तगाल के साथ जुड़ने की उम्मीद कर रहा है।
दोनों देशों के राष्ट्रपतियों ने समुद्री विरासत, समुद्री परिवहन और बंदरगाह विकास, प्रवास एवं गतिशीलता, स्टार्ट-अप, बौद्धिक संपदा अधिकार, एयरोस्पेस, नैनो-जैव प्रौद्योगिकी, ऑडियो-विजुअल उत्पादन, योग, राजनयिक प्रशिक्षण, वैज्ञानिक अनुसंधान और सार्वजनिक नीति के क्षेत्र में भारत और पुर्तगाल के बीच 14 समझौतों और सहमति-पत्रों का आदान-प्रदान किया।
बाद में, राष्ट्रपति ने पुर्तगाली गणराज्य के राष्ट्रपति श्री मार्सेलो रेबेलो डी सूसा के सम्मान में एक भोज आयोजित किया। इस अवसर पर राष्ट्रपति ने कहा कि हमारी वैश्विक साझेदारी ने हमारे बहुपक्षीय जुड़ाव और एक बहु-ध्रुवीय विश्व-व्यवस्था बनाने के लिए हमारी सामान्य इच्छा को मजबूती से जोड़ा है। भारत पुर्तगाली भाषा वाले देशों के समुदाय का एसोसिएट ऑब्जर्वर बनने की आशा करता है, ताकि हम अफ्रीका और अन्य जगहों पर अपनी विकासात्मक साझेदारी को आगे बढ़ा सकें। उन्होंने बताया कि पुर्तगाली प्रेसीडेंसी के तहत प्रथम भारत-यूरोपीय संघ शिखर-सम्मेलन शुरू किया गया था। उन्होंने कहा कि अगले साल पुर्तगाल द्वारा यूरोपीय संघ की अध्यक्षता संभालने पर, हम एक बार फिर यूरोपीय संघ के साथ अपने संबंधों को और अधिक मजबूत करने के लिए तत्पर हैं।
रक्षा मंत्रालय
रक्षा मंत्रालय ने सतह से सतह पर मार करने में सक्षम दोहरी भूमिका वाली ब्रह्मोस मिसाइल के लिए ब्रह्मोस एयरोस्पेस प्राइवेट लिमिटेड के साथ अनुबंध पर हस्ताक्षर किए
रक्षा मंत्रालय  ने रक्षा उत्पादन के क्षेत्र में आत्मनिर्भरता को और आगे प्रोत्साहित करते हुए “भारतीय-खरीदें” श्रेणी के तहत सतह से सतह पर मार करने में सक्षम अतिरिक्त दोहरी भूमिका वाली ब्रह्मोस मिसाइलों के अधिग्रहण के लिए आज मैसर्स ब्रह्मोस एयरोस्पेस प्राइवेट लिमिटेड  के साथ एक अनुबंधपत्र पर हस्ताक्षर किए। इसकी कुल अनुमानित लागत 1 हजार 700 करोड़ रुपये है। इन दोहरी भूमिका वाली आधुनिक मिसाइलों के भारतीय नौसेना  में शामिल होने से बेड़े की मारक क्षमता और परिचालन गतिविधियों में महत्वपूर्ण वृद्धि होगी।
यह उल्लेखनीय है कि बीएपीएल भारत तथा रूस की साझेदारी में रक्षा मंत्रालय का एक संयुक्त उद्यम  है, जो नई पीढ़ी की सतह से सतह पर मार करने वाली मिसाइलों  के निर्माण और इन्हें अत्याधुनिक बनाने में महत्वपूर्ण योगदान दे रहा है। इन मिसाइलों में सतह के साथ-साथ पोत-रोधी हमलों के लिए उन्नत रेंज और दोहरी भूमिका क्षमता है। यह अनुबंध स्वदेशी उद्योग की सक्रिय भागीदारी के साथ ही महत्वपूर्ण हथियार प्रणाली एवं गोला-बारूद के स्वदेशी उत्पादन को और आगे बढ़ावा देने वाला है।
श्रम और रोजगार मंत्रालय
औद्योगिक श्रमिकों के लिए अखिल भारतीय उपभोक्ता मूल्य सूचकांक - जुलाई, 2021
जुलाई, 2021 में सामान्य मुद्रास्फीति पिछले महीने के 5.57 प्रतिशत की तुलना में घटकर 5.27 प्रतिशत हुई
खाद्य मुद्रास्फीति भी पिछले महीने के 5.61 प्रतिशत से घटकर 4.91 प्रतिशत हुई
जुलाई, 2021 के लिए अखिल भारतीय सीपीआई-आईडब्ल्यू 1.1 अंकों की वृद्धि के साथ 122.8  पर रहा। 1 महीने के प्रतिशत परिवर्तन पर, इसमें पिछले महीने की तुलना में 0.90 प्रतिशत की वृद्धि हुई, जबकि एक साल पहले इसी महीने के बीच 1.20 प्रतिशत की वृद्धि दर्ज की गई थी।
श्रम ब्यूरो, श्रम एवं रोज़गार मंत्रालय से संबंधित कार्यालय द्वारा हर महीने औद्योगिक श्रमिकों के लिए उपभोक्ता मूल्य सूचकांक का संकलन सम्पूर्ण देश में फैले हुए 88 महत्वपूर्ण औद्योगिक केंद्रों के 317 बाजारों से एकत्रित खुदरा मूल्यों के आधार पर किया जाता है। सूचकांक का संकलन 88 औद्योगिक केंद्रों एवं अखिल भारत के लिए किया जाता है और आगामी महीने के अंतिम कार्यदिवस पर जारी किया जाता है।
सूचकांक में दर्ज वृद्धि में अधिकतम योगदान विविध समूह का रहा जिसने कुल बदलाव को 0.42 बिन्दु प्रतिशतता से प्रभावित किया। मदों में डेयरी दूध, पॉल्ट्री/चिकन, आम, गाजर, फूलगोभी, प्याज, टमाटर, रसोई गैस, डॉक्टर/सर्जन शुल्क, दवाएं एलोपैथिक, ऑटो रिक्शा/स्कूटर किराया, बस किराया, रेल किराया, वाहन के लिए पेट्रोल, आवास इत्यादि सूचकांक को बढ़ाने में सहायक रहे। इसके विपरीत मुख्यतः ताजा मछली, खाद्य तेल, अनार, नींबू, आदि ने सूचकांक में दर्ज वृद्धि को नियंत्रित करने का प्रयास किया।
केंद्र-स्तर पर यमुनानगर के सूचकांक में अधिकतम 4.7 अंक की सर्वाधिक वृद्धि रही जिसके पश्चात गोवा, नागपुर और बेलगाम में क्रमश: 3.7 अंक, 3.6 अंक और 3.0 अंक की वृद्धि दर्ज की गई। अन्य 9 केंद्रों में 2 से 2.7 अंक, 32 केंद्रों में 1 से 1.9 अंक के बीच तथा 34 केंद्रों में 0.1 से 0.9 अंक के बीच वृद्धि रही। इसके विपरीत, शिवसागर में अधिकतम 1.0 अंक की कमी रही। अन्य 6 केंद्रों में 0.1 से 0.9 अंक की कमी पाई गई। शेष 2 केंद्रों के सूचकांक स्थिर रहे।
साल-दर-साल मुद्रास्फीति पिछले महीने के 5.57 प्रतिशत और एक साल पहले इसी महीने के दौरान 5.33 प्रतिशत की तुलना में 5.27 प्रतिशत रही। इसी तरह, खाद्य मुद्रास्फीति पिछले महीने के 5.61 प्रतिशत और एक साल पहले इसी महीने के दौरान 6.38 प्रतिशत के मुकाबले 4.91 प्रतिशत रही।
सीपीआई-आईडब्ल्यू  पर आधारित वर्ष-दर-वर्ष मुद्रास्फीति
जून और जुलाई, 2021 के लिए अखिल भारतीय समूह-वार सीपीआई- आई डब्ल्यू
|
|
क्र संख्या
|
|
समूह
|
|
जून, 2021
|
|
जुलाई, 2021
|
|
I
|
|
खाद्य एवं पेय
|
|
121.8
|
|
122.4
|
|
II
|
|
पान, सुपारी, तंबाकू एवं नशीले पदार्थ
|
|
137.9
|
|
138.9
|
|
III
|
|
कपड़े एवं जूते
|
|
120.1
|
|
120.8
|
|
IV
|
|
आवास
|
|
115.2
|
|
116.8
|
|
V
|
|
ईंधन एवं प्रकाश
|
|
149.6
|
|
152.0
|
|
VI
|
|
विविध
|
|
119.7
|
|
121.1
|
|
|
|
सामान्य सूचकांक
|
|
121.7
|
|
122.8
सीपीआई-आईडब्ल्यू: समूह सूचकांक
अगस्त, 2021 माह के लिए सीपीआई-आईडब्ल्यू का अगला अंक गुरुवार, 30 सितंबर, 2021 को जारी किया जाएगा।